Smernica Komisie
z 26. júla 1984,
ktorou sa mení a dopĺňa príloha k smernici Rady 82/471/EHS týkajúcej sa určitých produktov používaných vo výžive zvierat
(84/443/EHS)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady 82/471/EHS z 30. júna 1982 týkajúcu sa určitých produktov používaných vo výžive zvierat [1], najmä na jej článok 6,
keďže smernica 82/471/EHS ustanovuje, aby sa obsah jej príloh priebežne upravoval vzhľadom na pokrok vo vedeckých a technických znalostiach;
keďže je vhodné rozdeliť skupinu "nebielkovinové dusíkaté látky a podobné produkty" kvôli jasnému rozlíšeniu medzi produktmi patriacimi do skupín "nebielkovinové dusíkaté látky", "aminokyseliny a ich soli", resp. "hydroxyanalógy aminokyselín"; keďže, v dôsledku tohto rozdelenia a vzhľadom na vykonané analýzy by sa za určitých podmienok malo povoliť používanie nových produktov;
keďže sa zistilo, že je potrebné zmeniť charakteristiky zloženia a osobitné ustanovenia pre určité produkty uvedené v prílohe;
keďže opatrenia ustanovené v tejto smernici sú v súlade so stanoviskom Stáleho výboru pre krmivá,
PRIJALA TÚTO SMERNICU:
Článok 1
Príloha k smernici 82/471/EHS sa mení a dopĺňa v súlade s prílohou k tejto smernici.
Článok 2
Členské štáty uvedú do platnosti zákony, iné právne predpisy a administratívne opatrenia potrebné na dosiahnutie súladu s článkom 1 najneskôr do 30. júna 1985. Bezodkladne o tom informujú Komisiu.
Článok 3
Táto smernica je adresovaná členským štátom.
V Bruseli 26. júla 1984